Document ID: /roh_data/filtered/fineweb-2-filterrobots_roh.jsonl.gz/68692

Exteriur - Austria: Saiv al cunfin cun l'Ungaria è pronta
En l'Austria han las autoritads finì da preparar ina saiv al cunfin cun l'Ungaria. La finamira è che questa saiv da fin 100 km po vegnir construida en pauc temp. Quai sch'il dumber dals fugitivs crescha puspè marcantamain.
Ins haja suttascrit contracts cun tschients da proprietaris da terren, rapportà l'agentura da novitads DPA sa referind a la direcziun da la polizia dal Burgenland. Ina gestiun dals cunfins severa è ina da las finamiras da la regenza austriaca. L'Austria vul quest onn acceptar maximalmain 37'500 persunas per la procedura d'asil.